Burson Cohn & Wolfe

Burson Cohn & Wolfe (BCW) er et internasjonalt PR-byrå. Det eies av WPP-konsernet, som er børsnotert i London. BCW er blant verdens største PR-byråer med over 4 000 ansatte i 112 land.

BCW bistår kunder innen blant annet samfunnskontakt, markedskommunikasjon, kampanjer, krisekommunikasjon, internkommunikasjon, mediehåndtering, medietrening, sosiale medier og omdømmebygging.

Burson-Marsteller ble grunnlagt i 1953 med kontorer New York og Chicago av PR-rådgiveren Harold Burson (1921–2020) og reklamemannen William A. Marsteller (1914–1987). I 1984 kjøpte de PR-byrået Cohn & Wolfe, etablert i 1970 i Atlanta. I 2018 ble de to byråene slått sammen til BCW.

Oslo-avdelingen av Burson-Marsteller, nå BCW Norge, ble etablert i 1977.

Referanser

Eksterne lenker
 

Kommunikasjonsselskaper
Selskaper fra USA
WPP
Etableringer i 1953
1953 i USA